laion/Wikipedia-Exotic huggingface dataset:
אברהם אדרוטיל

רבי אברהם בן רבי שלמה אדרוטיל (אדרוטיאל או אברהם מטרוטיאל; ה'רמ"ב, 1482 – לא לפני ה'שכ"ו, 1566) היה רב, מקובל וכרוניקן, מראשי קהילת המגורשים בעיר פאס שבמרוקו. רבי אברהם נולד בקסטיליה שבספרד, בשנת ה'רמ"ב (1482), לאביו רבי שלמה. בהיותו כבן עשר משפחתו גורשה מספרד והיגרה לעיר פאס שבמרוקו. אביו היה מתלמידיו המובהקים של רבי יצחק קנפנטון, אצלו למד למעלה מעשרים שנה, לאחר מכן לימד תלמידים שנים רבות ונפטר זקן בפאס, בשנת ה'רנ"ג (1493). רבי אברהם עצמו למד אצל רבי יעקב לואל לאחר שזה היגר למרוקו יחד עם רבי אברהם סבע, עם גירוש פורטוגל (1497). עם השנים מונה רבי אברהם לרב בקהילת המגורשים בפאס, כאשר במקביל יצא שמו כאחד מגדולי המקובלים במקום. בשנת ה'רפ"ו (1526) אנו מוצאים אותו חותם יחד עם הדיינים וראשי הישיבות של הקהילה על תקנת המגורשים, בעניין היתר הנפיחה. בשנת ה'רצ"ה (1535) חתם עמם שוב על אותו עניין. בשנת ה'שכ"ו (1566) חתם על פסק הלכה אודות גט שבוצע על ידי יהודי שהמיר את דתו והיגר לפורטוגל. בשנת ה'ר"ע (1510), כתב כרוניקה המשלימה את ספר הקבלה של רבי אברהם אבן דאוד. הוא חילק את חיבורו לשלושה שערים: 1. רשימת החכמים שחיו עד לזמנו של הראב"ד ולא נזכרו על ידו. 2. השלמה של דורות החכמים שהופיעו מעת שנכתב ספר הקבלה (משנת ד'תתק"כ-1160 עד לשנת ה'ר"ע-1510). 3. סקירה על מלכי ספרד בזמן הסמוך לגירוש, תיאור תלאות הגירוש וקשיי קליטתם של המגורשים במרוקו. בחיבור זה עוסק רבי אברהם בצורה עיונית במושגי הקבלה, לשם כך ליקט הרבה מדברי קודמיו. בהקדמה לחיבור כתב כי בשל הערפול במושגי הקבלה רבים הסתייגו ממנה וכמעט שהיא נשכחה. לדבריו, לולי רבי יצחק קנפנטון ותלמידיו, הייתה הקבלה נשכחת. חיבורו זה השפיע רבות על המקובל רבי יעקב איפרגן (המאה ה-16), שיצטט ממנו הרבה. החיבור מצוי בכתב יד ונדפס בשנת ה'תשפ"א על ידי מכון חכמי ירושלים והמערב. יהדות פאס פולמוס הנפיחה גרשום שלום קריית ספר כרך ו, עמודים 259–276, תרפ"ט-תר"ץ גרשום שלום קריית ספר כרך ז, עמודים 457–465, תר"ץ-תרצ"א הרב פרופסור משה עמאר "מבוא" ל-עץ חיים: פולמוס הלכתי בין מגורשי ספרד לתושבים, תשמ"ז רבי אברהם אדרוטיל, "סדר הקבלה לר' אברהם בר' שלמה" בתוך: נויבאואר, סדר החכמים וקורות הימים, חלק א עמוד 101, באתר היברובוקס אברהם בן שלמה (1482-), מטרוטיאל, דף שער בספרייה הלאומית בהקדמה לחיברו "אבני זיכרון" יכנה רבי אברהם את עצמו: "שועל בן ארי". ראו: רבי אברהם אדרוטיל, "סדר הקבלה לר' אברהם בר' שלמה" בתוך: נויבאואר, סדר החכמים וקורות הימים, חלק א עמוד 107, באתר היברובוקס. ראו למשל: רבי יעקב איפרגן, מנחה חדשה, עמודים: 8, 23, 25, 34, (תשס"א). אבני זיכרון, במאגר כתבי היד הסרוקים של הספרייה הלאומית.
פונטיאק סטרימלינר

פונטיאק סטרימלינר (באנגלית: Pontiac Streamliner) היא מכונית סלון אשר יוצרה על ידי חטיבת הרכב פונטיאק, מבית ג'נרל מוטורס בין השנים 1940–1948. בנוסף, הדגם יוצר בתצורות קופה סטיישן ומסחרית 4 דלתות - סדאן 2 דלתות - קופה 4 דלתות - סטיישן + חלון רוחבי אחורי מוסט כלפי מעלה, וחלק תחתון של דלת אחורית מושטח 2 דלתות מסחרית דור ראשון - יוצר בין השנים 1941–1948 (שנת מודל 1942) דור שני - יוצר בין השנים 1949–1951 1942 : יוצרו 12,742 יחידות עם מנוע 6 צילינדרים ו-26,506 יחידות עם מנוע 8 צילינדרים 1946 : יוצרו 43,430 יחידות עם מנוע 6 צילינדרים ו-49,301 יחידות עם מנוע 8 צילינדרים 1947 : יוצרו 42,336 יחידות עם מנוע 6 צילינדרים ו-86,324 יחידות עם מנוע 8 צילינדרים 1948 : יוצרו 37,742 יחידות עם מנוע 6 צילינדרים ו-123,115 יחידות עם מנוע 8 צילינדרים תאוצה בין 0–100 קמ"ש היא 23.3 שניות (דגם סדאן-קופה 2 דלתות, מנוע 3,926 סמ"ק המשודך לתיבת הילוכים ידנית) תאוצה בין 0–100 קמ"ש היא 26.4 שניות (דגם סדאן-קופה 2 דלתות, מנוע 3,926 סמ"ק המשודך לתיבת הילוכים אוטומטית) תאוצה בין 0–100 קמ"ש היא 19.7 שניות (דגם סדאן-קופה 2 דלתות, מנוע 4,078 סמ"ק המשודך לתיבת הילוכים ידנית) תאוצה בין 0–100 קמ"ש היא 22.1 שניות (דגם סדאן-קופה 2 דלתות, מנוע 4,078 סמ"ק המשודך לתיבת הילוכים אוטומטית) דגם 4 דלתות, שנת 1946 דגם 2 דלתות דגם 2 דלתות "דה לוקס" דגם 2 דלתות "דה לוקס" דגם 2 דלתות "דה לוקס" דגם קופה, שנת 1948 דגם קופה, שנת 1948 דגם סטיישן שנת 1948 דגם סטיישן שנת 1948 דגם סטיישן שנת 1948 דגם מסחרית דה-לוקס, שנת 1951 פונטיאק קסטום טורפדו פונטיאק דה-לוקס 6 מדיה וקבצים בנושא פונטיאק סטרימלינר בוויקישיתוף פונטיאק סטרימלינר, סרטון באתר יוטיוב פונטיאק סטרימלינר, סרטון באתר יוטיוב "פונטיאק סטרימלינר" 1948-1942 auto.howstuffworks.com/1942-1948-pontiac-streamliner "פונטיאק סטרימלינר" קופה, שנת 1949 - מפרט pontiac_2gen/full_2_streamliner_sedan_coupe/1949 "פונטיאק סטרימלינר" סטיישן, שנת 1948 bonhams.com/auctions/22530 "פונטיאק סטרימלינר", שנת 1942 .conceptcarz.com/vehicle/z9883/pontiac-streamliner
אמירה סרטני

אמירה סרטני (נולדה ב-17 בנובמבר 1931) היא אשת ציבור ישראלית שכיהנה כחברת הכנסת מטעם מפ"ם בכנסת ה-11. סרטני נולדה במרחביה ולמדה במוסד החינוכי שומריה במשמר העמק. בהמשך למדה הוראה במכללת אורנים וסוציולוגיה ומדעי המדינה באוניברסיטת תל אביב. פעילותה הציבורית החלה מטעם התנועה הקיבוצית. לאחר כהונתה כמזכירת הקיבוץ, החלה לפעול במסגרת התנועה הקיבוצית המאוחדת ובמפ"ם. בשנת 1971 נבחרה לראשונה כחברת הוועד הפועל של הקיבוץ הארצי. בשנים 1976–1984 הייתה מרכזת מחלקת החברות במפלגה וראש סיעתה בנעמת. בשנת 1984 נבחרה לכנסת ה-11 מטעם חטיבת מפ"ם במפלגת המערך, ועם כניסת המערך לממשלת האחדות נמנתה עם הפעילים לפילוגה. פעלה כחברה בוועדת החינוך והתרבות והובילה לחקיקת חוק חינוך מיוחד. בבחירות לכנסת ה-14 הוצבה במקום ה-90 ברשימת מרצ, בבחירות לכנסת ה-18 הוצבה במקום ה-108, בבחירות לכנסת ה-19 הוצבה במקום ה-111, בבחירות לכנסת ה-20 במקום ה-105, ובבחירות לכנסת ה-25 במקום ה-108. במקצועה אשת חינוך. בעבר מנהלת בית הספר האזורי בעמק יזרעאל. הייתה נשואה לאמן אריה סרטני. מדיה וקבצים בנושא אמירה סרטני בוויקישיתוף אמירה סרטני, באתר הכנסת אמירה סרטני, באתר כנסת פתוחה ריאיון עם אמירה סרטני, באתר מרצ (אורכב 21.09.2018 בארכיון Wayback Machine)
נתי סיידוף

נתי סיידוף (נולד בשנת 1957) הוא איש עסקים ישראלי-אמריקאי, אשר עשה את עיקר הונו מסחר ביהלומים והשקעות נדל"ן. החל משנת 2019 מכהן כיושב ראש ארגון הקהילה הישראלית-אמריקאית. נכון לשנת 2022 הוא בעל השליטה בחברת הנדל"ן שיכון ובינוי שנסחרת בבורסה לניירות ערך בתל אביב. סיידוף נולד בשנת 1957 בישראל להורים ממוצא בוכרי וגדל בקיבוץ. סיידוף סיים את לימודיו באוניברסיטת קליפורניה בלוס אנג'לס (UCLA) שם קיבל תואר ראשון בכלכלה. סיידוף התחיל את הקריירה שלו כסוחר יהלומים. בהמשך הוא ייסד בארצות הברית את חברת "קפיטל פורסייט אינווסטמנט" (Capital Foresight Investment) אשר עוסקת בהשקעות נדל"ן. בתחילת שנת 2018 ניהל מגעים לרכישת השליטה בחברת התקשורת בזק, אך לבסוף נסג מעסקה זו. בסוף שנת 2018 רכש את השליטה בחברת הנדל"ן "שיכון ובינוי" מידי חברת אריסון השקעות שבבעלות אשת העסקים שרי אריסון. סיידוף תומך בעמותות פרו ישראליות. הוא מכהן כסגן נשיא הארגון StandWithUs ואילו אשתו מכהנת כחברת הנהלה בארגון. בנוסף לכך הוא מכהן כיושב ראש ארגון הקהילה הישראלית-אמריקאית ונאמן בהוועד היהודי-האמריקאי. סיידוף נשוי לדבי ולהם שני ילדים. הם מתגוררים בשכונה היוקרתית בל אייר שבמערב לוס אנג'לס, קליפורניה.סיידוף הוא צאצא של יצחק סיידוף אשר היה מנכבדי יהודי בוכרה בשכונת נחלת שבעה בירושלים וממיקימי בתי סיידוף. דיאנה בחור ניר, "כדי להחליט לקנות חברה לא צריך יותר משלוש שעות", באתר כלכליסט, 19 באפריל 2019 Edwin Folven, Israeli-American Council announces Naty Saidoff to serve as new chairman, Beverly Press & Park Labrea News, ‏2019-05-30 (באנגלית אמריקאית) אמיר רוזנבאום ויניב רחימי, הושלמה עסקת שיכון ובינוי: סיידוף רכש את השליטה תמורת 1.1 מיליארד שקל, באתר כלכליסט, 6 באוגוסט 2018 דיאנה בחור ניר, "כדי להחליט לקנות חברה לא צריך יותר משלוש שעות", באתר כלכליסט, 19 באפריל 2019
כריסטין האנה

כריסטין האנה (באנגלית: Kristin Hannah; נולדה ב-25 בספטמבר 1960 בגרדן גרוב, קליפורניה, ארצות הברית) היא סופרת אמריקאית. כריסטין סיימה תואר בתקשורת מאוניברסיטת וושינגטון. בתום לימודיה עבדה במשרד פרסום בסיאטל. בהמשך למדה וסיימה תואר במשפטים באוניברסיטת פיוג'יט סאונד. עבדה כמשפטנית בסיאטל לפני שהייתה סופרת במשרה מלאה. מתגוררת כיום באי בינברידג', וושינגטון, עם בעלה בנג'מין האנה ובנם. A Handful of Heaven (July 1991) The Enchantment (June 1992) Once in Every Life (December 1992) If You Believe (December 1993) When Lightnings Strikes (October 1994) Waiting for the Moon (September 1995) Home Again (October 1996) On Mystic Lake (February 1999) Angel Falls (April 2000) Summer Island (March 2001) Distant Shores (July 2002) Between Sisters (April 2003) The Things We Do for Love (June 2004) Comfort and Joy (October 2005) Magic Hour (February 2006) Firefly Lane (2008) True Colors (2009) Winter Garden (2010) Night Road (March 2011) Home Front (2012) Fly Away (2013) The Nightingale (2015) The Great Alone (2017) The Four Winds (2021) Winter Garden (2023) אי הקיץ הזמיר הכל למען האהבה לפני ואחרי דרך הגחליליות זהות אמיתית מבחן האהבה הלבד הגדול ארבע הרוחות גן החורף אתר האינטרנט הרשמי של כריסטין האנה (באנגלית) כריסטין האנה, ברשת החברתית פייסבוק כריסטין האנה, ברשת החברתית אינסטגרם כריסטין האנה, ברשת החברתית Goodreads כריסטין האנה, במסד הנתונים הקולנועיים IMDb (באנגלית) רשימת ספריה של כריסטין האנה באתר סימניה רשימת הפרסומים של כריסטין האנה, בקטלוג הספרייה הלאומית קריסטין האנה, דף שער בספרייה הלאומית Mary Ann Gwinn (10 באפריל 2011), 10 top-selling Washington state authors, Seattle Times, נבדק ב-2012-01-25 {{citation}}: (עזרה)
הבנק לתקשורת

הבנק לתקשורת (בסינית מפושטת: 交通银行, בפין-יין: Jiāotōng Yínháng) הוא בנק סיני שנוסד בשנת 1908 על ידי ליאנג שי, והבנק החמישי בגודלו בסין. בשנת 1907 ליאנג שי הציע להקים את הבנק לתקשורת כדי לרכוש את מסילת הרכבת בייג'ינג – האנקו מבעליה הבלגיים, ולהעבירה לשליטה סינית. בעקבות כך הוא הקים את הבנק בשנת 1908 וסיפק יותר ממחצית המימון הנדרשת לקניית המסילה. בנובמבר 1934 הבנק, במטרה להרחיב את עסקיו, פתח בהונג קונג את הסניף ראשון שלו אל מחוץ גבולות סין. בשנת 1949, לאחר סיום מלחמת האזרחים הסינית, הבנק לתקשורת, בדומה לבנק סין חולק ל-2 חטיבות. האחת נשארה בתחומי סין, והשנייה עברה לטאיוואן עם ממשלת קוומינטנג. ביוני 2005 הבנק הונפק בבורסה לניירות ערך בהונג קונג. במאי 2007 הבנק הונפק גם בבורסה לניירות ערך בשנגחאי והחל להסחר באופן דואלי. מדיה וקבצים בנושא הבנק לתקשורת בוויקישיתוף אתר האינטרנט הרשמי של הבנק לתקשורת (בסינית מפושטת, בסינית מסורתית ובאנגלית) הבנק לתקשורת, ברשת החברתית פייסבוק הבנק לתקשורת, ברשת החברתית LinkedIn ערך זה הוא קצרמר בנושא בנקים ובנושא סין. אתם מוזמנים לתרום לוויקיפדיה ולהרחיב אותו.
תומר לוינסון

תומר לוינסון (נולד ב-20 במאי 2000) הוא כדורסלן ישראלי, המשחק בעמדת הפורוורד בקבוצת עירוני נס ציונה. לוינסון החל את פעילותו במועדון עירוני נס ציונה בגיל 5 ועבר דרך כל הקבוצות הצעירות של המועדון. לוינסון לקח חלק בשני מחנות כדורסל יוקרתיים. ב-2015 השתתף במחנה "Jordan Brand Classic" שמארגנת ענקית האופנה חברת נייק ובו השתתפו 40 השחקנים הטובים באירופה – במשחק הגמר של הטורניר בו השתתפו 20 שחקנים בלבד בלט תומר עם 13 נקודות (75% ל-3) והיה הקלעי המוביל במשחק כולו. כמו כן לקח חלק במחנה "Basketball Without Borders" המאורגן על ידי הנהלת ה-NBA. מחנה זה מאגד את 40 הכישרונות הבולטים של שנתון 2000. גם במחנה זה נבחר לוינסון למשחק הגמר של הטורניר והוביל את הקבוצה שלו עם 10 נקודות. הוא ערך הופעת הבכורה בקבוצת הבוגרים בעונת 2015/16 בגיל 15 ו-5 חודשים בלבד (שני למוטי דניאל שהקדים אותו בחודש). לאחר שתי עונות, חתם בקיץ של 2017 בקבוצת אוסייק מהליגה הקרואטית המתמחה בטיפוח שחקנים צעירים. לאחר שנה, חזר לישראל לשחק בקבוצת הפועל ירושלים עמה זכה בגביע המדינה לעונת 2018/19. בתום העונה עבר לשחק בקבוצת מכבי אשדוד. לקראת עונת 2020/21 חתם בקבוצת עירוני רעננה. לוינסון, שיחק בכל הנבחרות הצעירות של ישראל. ב-2015 שיחק תחת המאמן רמי הדר באליפות אירופה דרג א' לנבחרות עד גיל 16 בטורניר שנערך בליטא. ב-2016 שימש כקפטן הנבחרת בטורניר אליפות אירופה עד גיל 16 דרג ב' שנערך בסופיה. הנבחרת סימה במקום השני והעפילה חזרה לדרג א'. לוינסון קלע בטורניר 14.6 נקודות וקלט 11.1 ריבאונדים בממוצע למשחק. ב-2017 בטורניר אליפות אירופה עד גיל 18 דרג ב' שנערך בטאלין אסטוניה, קלע 14.1 נקודות וקלט 6.9 ריבאונדים בממוצע למשחק. ב-2018 נבחר לשחקן המוכשר ביותר בטורניר "אלברט שוויצר", במהלך הטורניר ניצחה נבחרת ישראל את נבחרת ארצות הברית. ב-2018 בטורניר אליפות אירופה עד גיל 18 דרג ב' שנערך בסקופיה מקדוניה, קלע 12.3 נקודות וקלט 6.8 ריבאונדים בממוצע למשחק. ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל. פרופיל, באתר eurobasket פרופיל, באתר פיב"א פרופיל השחקן (אורכב 21.06.2020 בארכיון Wayback Machine) באתר איגוד הכדורסל בישראל פרופיל השחקן באתר מנהלת ליגת העל בכדורסל תומר לוינסון בן ה-17 חתם על חוזה ארוך טווח באוסייק הקרואטית, באתר וואלה, 11 בספטמבר 2017 אהרלה ויסברג‏, הפועל ירושלים ויתרה על תומר לוינסון; חתם במכבי אשדוד, באתר וואלה, 29 ביולי 2019 ניב שמולי, תומר לוינסון ברעננה, קרית מוצקין התחזקה ב-3 שחקנים, באתר סלאומית, ‏18 ביולי, 2020 ברק חקלאי, אלברט שוויצר: נבחרת הנוער סיימה במקום השישי, באתר ynet, 7 באפריל 2018
וירג'יניה הבילנד

ויג'יניה הבילנד (באנגלית: Virginia Haviland;‏ 21 במאי 1911, רוצ'סטר – 6 בינואר 1988, וושינגטון די. סי.) הייתה סופרת וספרנית אמריקאית. ויג'יניה הבילנד נולדה ברוצ'סטר, אך רוב ילדותה עברה במסצ'וסטס. בשנת 1933 היא קיבלה תואר במתמטיקה וכלכלה מאוניברסיטת קורנל והחלה לעבוד בספרייה ציבורית בבוסטון. היא עבדה בספריות העיר עד לשנת 1963. באותה תקופה היא למדה פולקלור באוניברסיטת הרוורד. במהלך שנות ה-50 של המאה ה-20 וירג'יניה הבילנד החלה להשתתף בצוות השופטים של פרסים ספרוטיים שונים. בחלק מהמקרים היא הייתה יושב ראש הצוות. בשנת 1962 הבילנד הוזמנה לספריית הקונגרס במטרה להקים מרכז לספרות ילדים. בשנת 1963 היא הועמדה בראש המרכז והייתה בתפקיד זה עד לשנת 1981. בשנת 1976 הוענק לה פרס על התרומה ארוכת שנים לספרות ילדים. בשנת 1959 היא פרסמה ספר Favorite Fairy Tales Told in France עם איורים של רוז'ה דיוואזן. זה היה ספר ראשון בסדרה של 22 ספרים עם סיפורי עם של המדינות השונות. בשנת 1985 פורסם כרך נפרד של אוסף סיפורי עם נבחרים מהסדרה. בנוסף לסדרה וירג'יניה הבילנד הוציאה לאור ספרים נוספים של סיפורי עם ועל מחברי ספרות ילדים כמו ויליאם פן, מארק טוויין ועוד. קורות חיים
פרחי פרג

פרחי פרג (בהולנדית: Stilleven met viscaria) הוא ציור בצבעי שמן של הצייר ההולנדי וינסנט ואן גוך, שנוצר בשנת 1887. שוויו המוערך של הציור נע בין 50 ל-55 מיליון דולרים. הוא נגנב ממוזיאון מוחמד מחמוד ח'ליל שבקהיר באוגוסט 2010, ולא נמצא מאז. רק מספר שעות לאחר הגנבה, הרשויות במצרים עצרו שני אזרחים איטלקיים בנמל התעופה הבינלאומי של קהיר, אך התברר כי הם לא השודדים. זוהי הפעם השנייה שבה נגנב הציור. בפעם הראשונה הוא נגנב ביוני 1977, והושב רק לאחר כעשור מכווית. בציור מתוארת ואזה עם פרחי פרג צהובים ואדומים. הצבעוניות של פרחים מנוגדת לרקע הכהה. ואן גוך שאב את הניגודיות הזו מאדולף מונטיצ׳לו. מונטיצ׳לו היה צייר צרפתי שואן גוך ראה את יצירותיו בפריז ב-1886 והושפע מהם רבות. מוערך כי הציור נעשה בשנת 1887, כשלוש שנים לפני התאבדותו של ואן גוך. ב-2010 בית המשפט במצרים הרשיע אחד עשר עובדים ממשרד התרבות המקומי, כולל סגן השר, ברשלנות שהובילה לגנבת הציור. המורשעים קיבלו עונשי מאסר של עד שלוש שנים, אך רובם שוחררו בערבות. המיליארדר המצרי נגיב סאווירס הציע פרס של 175 אלף דולר תמורת מסירת מידע שיוביל למציאתה של היצירה הגנובה. מדיה וקבצים בנושא פרחי פרג בוויקישיתוף "Egypt culture chief sleepless over Van Gogh theft", Reuters (באנגלית) "Egyptian ministry officials jailed over Van Gogh theft", BBC (באנגלית) "Faulty alarms blamed for Van Gogh theft in Egypt", BBC (באנגלית) "Van Gogh painting stolen in Cairo", BBC (באנגלית) "Egyptian minister says Van Gogh picture still missing", BBC (באנגלית) "Stolen Van Gogh painting still missing", The Guardian (באנגלית) "Egyptian tycoon offers reward for Van Gogh theft", Reuters (באנגלית)
בלוצ'ים

בלוֹצ'ים (לעיתים בלוּצ'ים; בבלוצ'ית: بلوچ, באותיות לטיניות: Balōč) הם בני קבוצה אתנית ממוצא איראני, החיים בעיקר באזור בלוצ'יסטן בקצה הדרום-מזרחי של המישור האיראני המשתרע בחלקים מפקיסטן, איראן ואפגניסטן. קיימות קהילות נוספות של בלוצ'ים באזורים קרובים, כולל בהודו ובחצי האי ערב. שפתם של הבלוצ'ים היא בלוצ'ית (אנ'), שפה איראנית צפון-מזרחית. כ-50% מהבלוצ'ים חיים במחוז בלוצ'יסטן שבמערב פקיסטן. כ-40% מתגוררים בסינד, וקבוצה גדולה נוספת במחוז פנג'אב בפקיסטן. הבלוצ'ים מונים כ-10 מיליון בני אדם. כ-7 מיליון בלוצ'ים גרים בפקיסטן (כ-3.6% מאוכלוסיית המדינה), כ-2 מיליון מתגוררים באיראן (כ-2% מאוכלוסיית המדינה) וכ-2 מיליון באפגניסטן (כ-2% מאוכלוסיית המדינה). רובם הגדול של הבלוצ'ים הם מוסלמים סונים. חבל הארץ בו נמצאים רוב הבלוצ'ים מתפרס על פני חלקן הדרומי של איראן, פקיסטן ואפגניסטן. בכל האזורים הללו יש תושבים השואפים להקמת מדינה בלוצ'ית עצמאית או אוטונומיה רחבה יותר, והם נמצאים במתח עם השלטונות. באפגניסטן ובפקיסטן זוכים הבלוצ'ים לאוטונומיה יחסית, בעיקר בגלל תפקוד לקוי של מדינות אלה, בעוד שאיראן מדכאת את הבלוצ'ים. באזור בלוצ'יסטן בפקיסטן פעל צבא שחרור בלוצ'יסטן, שביצע פיגועים, ביניהם פיגועי התאבדות, והוכרז על ידי ממשלת פקיסטן כארגון טרור. מקרים של אלימות הקשורים ללאומיות בלוצ'ית אירעו בתקופות מסוימות מאז עצמאות פקיסטן, וחזרו לאחר כשני עשורים של שקט בתחילת שנות ה-2000. בסקר גאלופ שנערך בפקיסטן ב-2012, נטען שרק 37% מהבלוצ'ים מעוניינים בעצמאות, בעוד שכ-67% מעוניינים באוטונומיה רחבה יותר. בלוצ'ים באיראן גרים בחלק הדרומי של המדינה שהוא גם בין העניים בה. ארגון ג'ונדאללה הוא ארגון טרור בלוצ'י-סוני הפועל בפרובינציית סיסתאן ובלוצ'סתאן באיראן, וכן באזור הפקיסטני של בלוצ'יסטן, בסמוך לגבול עם איראן. מדיה וקבצים בנושא בלוצ'ים בוויקישיתוף בלוצ'ים, באתר אנציקלופדיה בריטניקה (באנגלית) יובל בוסתן, אלון לוין, הבלוצ’ים חולמים עצמאות, "סיקור ממוקד", 2012 צבי בראל, בלוצ'יסטאן קוץ מדברי מסוכן בין פקיסטאן לאיראן, באתר הארץ, 13 באוגוסט 2016 גילעד שדה, היעד: להפיל את שלטון האייתוללות באיראן, באתר זמן ישראל, 18 במאי 2023 Zehi, Pirmohamad. "A Cultural Anthropology of Baluchis". Iran Chamber Society. Badalkhan, Sabir. "A Brief Introduction to Balochi Literature". Uppsala University. Blood, Peter, ed. "Baloch". Pakistan: A Country Study. Washington: GPO for the Library of Congress, 1995. Central Intelligence Agency (2013). "The World Factbook: Ethnic Groups". אורכב מ-המקור ב-2018-11-16. נבדק ב-3 בנובמבר 2014. {{cite web}}: (עזרה) Shakoor Ahmad Wani, The New Baloch Militancy: Drivers and Dynamics, India Quarterly: A Journal of International Affairs 77(3) 37pc Baloch favour independence: UK survey, The News International, August 13, 2012 ערך זה הוא קצרמר בנושא קבוצות אתניות ובנושא אסיה. אתם מוזמנים לתרום לוויקיפדיה ולהרחיב אותו.
Leave It All to Me

Leave It All to Me (בעברית: תשאירו את הכל לי) הוא סינגל הבכורה של השחקנית והזמרת האמריקאית מירנדה קוסגרוב, וכן שיר הנושא של סדרת הקומדיה של ניקלודיאון, iCarly. בשיר משתתף הזמר האמריקאי דרייק בל, שהופיע בסדרה אחרת של ניקלודיאון, דרייק וג'וש. השיר נכתב על ידי מייקל קורקורן, אחד מחברי הלהקה של בל. כפתיח של הסדרה מופיע השיר בגרסה מקוצרת, אם כי ניתן למצוא את הגרסה המלאה בפסקול התוכנית. הסינגל נכנס למצעד הבילבורד הוט 100 האמריקני, במקום ה-100. בשירות הזרמת המדיה ספוטיפיי, הושמע השיר כ-14.5 מיליון פעמים. השיר זכה לגרסת כיסוי על ידי להקת הפאנק Less Than Jake. סרטון השיר "Leave It All to Me" באתר יוטיוב Leave It All to Me, באתר AllMusic
עיטור ההצטיינות למען המולדת

עיטור ההצטיינות למען המולדת (ברוסית: «Орден «За заслуги перед Отечеством) הוא עיטור של הפדרציה הרוסית. העיטור מוענק לאזרחים על הישגים יוצאי דופן הקשורים לחיזוק הפדרציה הרוסית, ההתפתחות הסוציו-אקונומית במדינה, פעילויות מחקר, פיתוח תרבות ואמנות, הישגי ספורט מצטיינים, חיזוק השלום, ידידות ושיתוף פעולה בין עמים, על תרומתם המשמעותית לחיזוק ביטחון המדינה. משנת 1994 ועד לכינונו של עיטור אנדריי הקדוש בשנת 1998, היה זה העיטור הגבוה ביותר של הפדרציה הרוסית. נכון ליוני 2024 קיבלו כ-3,000 אנשים את העיטור מדרגה הרביעית, 134 מהדרגה הראשונה ו-94 אנשים קיבלו את כל הדרגות. דרגה ראשונה דרגה שנייה דרגה שלישית דרגה רביעית פוליטיקאים: ויקטור צ'רנומירדין, ויקטור זובקוב, סרגיי איוואנוב, סרגיי לברוב, ולנטינה מטוויינקו, יורי לוז'קוב, ניקולאי פטרושב, אלכסנדר בורטניקוב, ראשיד נורגאלייב, סרגיי צ'מזוב, ויאצ'סלב לבדב, יורי צ'ייקה, ולדימיר ז'ירינובסקי, ולדימיר רסין, סרגיי סטפאשין, ולנטינה טרשקובה, מינטימר שאימייב (אנ'), אמן טולייב (אנ'), מוחו אלייב (אנ'), בוריס גרומוב (אנ'), גאורגי פולטאבצ'נקו, ויאצ'סלב וולודין. אמנים: איליה גלזונוב, מאיה פליסצקאיה, ניקיטה מיכאלקוב, זוראב צרטלי, יורי טמירקאנוב, אולג טבקוב, מארק זכארוב,גלינה וישנבסקאיה, גנאדי חזנוב, גנאדי רוז'דסטוונסקי, לב לשצ'נקו, ולדימיר אטוש, אינה צ'וריקובה, טטיאנה דורונינה, רודיון שצ'דרין, ולדימיר ספיבקוב, ולדימיר זלדין (אנ'), יורי סולומין (אנ'), ולדימיר פדוסייב (אנ'), ולדימיר אנדרייב (אנ'), ולרי פוקין (אנ'), בוריס אייפמן, ולדימיר וינוקור (אנ'). מדענים: ז'ורס אלפרוב, יורי אוסיפוב (אנ'), יבגני וליחוב (אנ'), ולדימיר פורטוב (אנ'), ויקטור סדובניצ'י (אנ'), יבגני צ'זוב (אנ'), לודמילה ורביצקאיה (אנ'), ליילה אדמיאן (אנ'), ולרי קוזלוב (אנ'), גנאדי מסיאץ (אנ'), אלכסנדר סקרינסקי (אנ'). אחרים: אולג דוברודייב, ויקטור סביניך, קונסטנטין ארנסט, אנדריי קוסטין, אלכסנדר מסליאקוב, ואגיט אלקפרוב, ולרי זורקין (אנ'), ניקולאי טוקרב (אנ'), אירינה וינר (אנ'). עיטורים, מדליות ותוארי כבוד של הפדרציה הרוסית מדיה וקבצים בנושא עיטור ההצטיינות למען המולדת בוויקישיתוף http://www.consultant.ru/document/cons_doc_LAW_104589/7de93a805828cf82cb3fe6b8bd1182d0dfe0081f/ https://www.kommersant.ru/doc/2413566
ג'רלד הנדרסון האב

ג'רום מקינלי "ג'רלד" הנדרסון האב (באנגלית: .Jerome McKinley "Gerald" Henderson Sr; נולד ב-16 בינואר 1956) הוא כדורסלן עבר אמריקאי, אשר שיחק בליגת ה-NBA בין השנים 1979–1992. לאורך 13 עונותיו בליגה זכה ב-3 אליפויות, והעמיד ממוצעים כוללים של 8.9 נקודות, 3.6 אסיסטים, 1.7 ריבאונדים ו-1.1 חטיפות למשחק. אביו של ג'רלד הנדרסון הבן, אשר שיחק ב-NBA בין השנים 2009–2017. הנדרסון נולד בריצ'מונד שבווירג'יניה, ובין השנים 1974–1978 למד באוניברסיטת וירג'יניה קומונוולת' (VCU) אשר בריצ'מונד. ב-4 עונותיו בקבוצת הכדורסל של האוניברסיטה קלע 15.0 נקודות ומסר 2.5 אסיסטים בממוצע למשחק. בדראפט ה-NBA‏ 1978 נבחר הנדרסון בבחירה ה-64, על ידי סן אנטוניו ספרס, אולם לא זכה לחוזה בקבוצה. לקראת עונת 1979/1980 הצטרף לבוסטון סלטיקס, וסייע לה לזכות בשתי אליפויות NBA, בעונות 1981 ו-1984; בפלייאוף 1981 שותף ב-16 מתוך 17 משחקי קבוצתו, וקלע 5.8 נקודות בממוצע למשחק כמחליפו מהספסל של נייט ארצ'יבלד. בפלייאוף 1984 שימש כשחקן חמישייה קבוע, לצדם של דניס ג'ונסון, סדריק מקסוול, לארי בירד ורוברט פאריש, ותרם 12.5 נקודות ו-4.2 אסיסטים בממוצע למשחק. אחד הרגעים הזכורים ביותר מהקריירה שלו אירע בשניות סיום המשחק השני של סדרת הגמר מול לוס אנג'לס לייקרס, כאשר חטף מסירה של שחקן הלייקרס ג'יימס וורת'י וקלע שתי נקודות במתפרצת, אשר השוו את תוצאת המשחק ושלחו אותו להארכה, בסיומה ניצחו הסלטיקס. באוקטובר 1984 הועבר הנדרסון בטרייד לסיאטל סופרסוניקס, בתמורה לבחירת דראפט עתידית. בעונתו הראשונה בסיאטל קבע שיאי קריירה של 13.4 נקודות, 7.1 אסיסטים, 2.4 ריבאונדים ו-1.8 חטיפות בממוצע למשחק. בנובמבר 1986 הועבר בטרייד נוסף לניו יורק ניקס, ומאז ועד לסיום הקריירה בשנת 1992 שיחק לתקופות קצרות גם בפילדלפיה 76', מילווקי באקס, דטרויט פיסטונס ויוסטון רוקטס, לרוב כשחקן ספסל. בעונת 1989/1990 זכה עם הפיסטונס באליפות ה-NBA השנייה של המועדון, והשלישית בקריירה שלו. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של הנדרסון ב-NBA, באתר basketball-reference.com סטטיסטיקות המכללות של הנדרסון, באתר sports-reference.com רשימת הנבחרים בדראפט 1978, באתר basketball-reference.com הנדרסון חוטף את הכדור, בערוץ היוטיוב של ה-NBA הנדרסון נשלח בטרייד לסיאטל, באתר nbatrades.com,‏ 16 באוקטובר 1984
Dip

Dip הוא סינגל שהוקלט על ידי הראפר האמריקאי טייגה. השיר יצא לאור ב-18 בספטמבר 2018, על ידי חברת התקליטים אמפייר דיסטריביושן, כסינגל השלישי מתוך אלבומו, Legendary. ב-29 באוקטובר 2018 יצאה לאור גרסה אלטרנטיבית של השיר בשיתופה של הראפרית הטרינידדית ניקי מינאז', שנכללה באלבום האולפן השביעי שלו, Legendary. השיר נכתב על ידי טייגה, די. איי דומאן ואדל אליזה והופק על ידי די. איי דומאן. בגרסתה האלטרנטיבית של מינאז', נוספה גם היא לרשימת כותבי השיר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-178 מיליון השמעות. הווידאו קליפ הנלווה שצולם לשיר הועלה לערוץ היוטיוב של טייגה ב-29 באוקטובר 2018, בסמוך לצאת גרסתה של מינאז' כסינגל. בקליפ, נלקחה השראה מהקליפ של שירם של מייקל וג'נט ג'קסון, "Scream". נכון ליוני 2020, מונה הצפיות של הקליפ עומד על כ-156 מיליון. סרטון השיר "Dip" באתר יוטיוב טייגה, די.איי דומאן, אדל אליזה Tyga's 'Dip' Lyrics, Feat. Nicki Minaj, Billboard, ‏2018-11-16 Tyga - Dip (Official Video) ft. Nicki Minaj, סרטון באתר יוטיוב (אורך: 3:19) Dip (feat. Nicki Minaj), נבדק ב-2020-06-15 Matthew Strauss, Nicki Minaj Joins Tyga for New “Dip” Remix and Video: Watch, Pitchfork (באנגלית) Gold & Platinum, RIAA (באנגלית) Dip - Single by Tyga, Apple Music (באנגלית) Dip - Single by Tyga & Nicki Minaj, Apple Music (באנגלית)
999 (פירושונים)

האם התכוונתם ל... 999 (מספר) (אנ') – מספר טבעי 999 – השנה ה-999 לספירה. ראו גם: קטגוריה:999 – קטגוריה המכילה ערכים הקשורים בשנת 999 שנות ה-90 של המאה ה-10 990-999 לפנה"ס 999 (סרט) – מותחן פשע דרמטי אמריקאי משנת 2016 999 (כתב עת) – ירחון משטרת ישראל בין השנים 1953–1957 שנשא את שמו של מספר החירום של המשטרה באותן שנים 0.999... – במתמטיקה מציין את הפיתוח העשרוני האינסופי שבו כל הספרות שאחרי הנקודה העשרונית הן 9 כביש 999 – כביש בצפונה של ישראל המחבר בין צומת שיאון לבין החרמון ונמצא בשימוש צה"ל פורד 999 – מכונית מרוץ, אשר נבנתה על ידי הנרי פורד בין השנים 1901–1903 999... עליזה מזרחי – סרט קומי-בלשי ישראלי בבימוי מנחם גולן, שיצא ב-1967